Der Flügel

Der Flügel (tysk for fløyen) er en organisasjon etablert i 2015 innenfor det tyske partiet Alternativ für Deutschland. Den hadde i 2020 ca. 7000 personer som tilhengere. Der Flügel ble i 2020 av Tysklands føderale etat for forfatningsvern Verfassungsschutz (BfV) erklært som høyreekstremistisk.  

Grunnleggelsesdokumentet for Der Flügel er den såkalte Erfurtresolusjonen (Erfurter Resolution) vedtatt i 2015 av en gruppe partifolk for å bevare det politiske prosjektet som AfD var bestemt å tjene. Ved det såkalte Kyffhäusermanifestet fra 2017 ble Der Flügel ifølge egne opplysninger, organisert som en ideell organisasjon (ideelles Bündnis).

Verfassungsschutz (BfV) meddelte i mars 2020 at Der Flügel nå var kategorisert som en organisasjon som har klare høyreekstreme mål («rechtsextremistische Bestrebung»). Der Flügel hadde da siden 2019 vært mistenkt for å motarbeide den frihetlig-demokratiske grunnordningen. BfV konstaterte i 2020 at minstanken hadde vært berettiget.

BfV la i 2020 vekt på en generelt sterkere organisering av Der Flügel, den økte innflytelse av de som ble karakterisert som høyreekstremister nemlig Björn Höcke og Andreas Kalbitz, og de stadig nye fremstøt fra ledere og tilhengere av Der Flügel mot den frihetlig-demokratiske grunnordningen og demokratiet og rettsstaten. Videre ble det lagt vekt på det økte nettverksdannelse mellom Der Flügel og høyreekstremistiske og nynazister (neurechten). Videre ble det påpekt at enhver kritikk av Der Flügel ble møtt med internkritikk og påstander om fiendlighet og fraksjonisme, og at bevisene hadde tiltatt i styrke fra januar 2019.

Presidenten i BfV Thomas Haldenwang ga uttrykk for at virksomheten til Der Flügel ikke var forenlig med Grundgesetz.

Referanser 

Etableringer i 2015
Tysk politikk
Høyreekstremisme